Jonas Milerius

Jonas Milerius (g. 1949 m. balandžio 1 d. Krasnojarsko krašte) – lietuvių inžinierius, informatikas, valstybės tarnautojas. Lietuvos Respublikos Seimo kancleris (nuo 2006 m.).

 Biografija 
Gimė traukinyje, šeimą iš Geldėnų vežant į tremtį. 1958 m. pavasarį su tėvais grįžo į Lietuvą, 1969 m. baigė Skuodo raj. Barstyčių vidurinę mokyklą. 1974 m. baigęs Vilniaus universiteto Matematikos-mechanikos fakultetą pradėjo dirbti Vilniaus automatizuotų valdymo sistemų projektavimo konstravimo biure inžinieriumi, 1977–1989 m. buvo projekto vyriausiasis konstruktorius, vėliau – susivienijimo SIGMA vyr. inžinieriumi.

1990 m. įtrauktas į darbo grupę prie Lietuvos Respublikos valstybinės delegacijos tarpvalstybinėms deryboms su TSRS. Sausio įvykių metu Aukščiausioje Taryboje aptarnavo kompiuterinę įrangą, sistemino informaciją, platino iš užsienio atvykusiems žurnalistams vaizdo medžiagą, fotonuotraukas apie tų dienų įvykius.

Nuo 1991 m. gruodžio mėn. – Seimo Kompiuterinių duomenų tvarkymo skyriaus vedėjo pavaduotojas, nuo 1995 m. gruodžio mėn. – šio skyriaus vedėjas. 1998–2009 m. buvo Seimo kanceliarijos Informacijos technologijų skyriaus vedėjas, departamento direktorius.Seimo kancleris Jonas Milerius (lrs.lt inf.)

2009 m. lapkričio 5 d. paskirtas Seimo kancleriu penkerių metų kadencijai.J.Milerius tapo Seimo kancleriu (delfi.lt inf.)

J. Milerius apdovanotas Sausio 13-osios atminimo medaliu, ordino „Už nuopelnus Lietuvai“ Riterio kryžiumi. 2010 m. žurnalo „Veidas“ organizuojamuose rinkimuose jis buvo išrinktas „Metų valstybės tarnautoju“Laimingas ne tas, kuris daug turi, o tas, kuriam užtenka (veidas.lt inf.)

Kartu su žmona Sofija užaugino tris sūnus – Žilviną, Nerijų ir Joną.

 Šaltiniai 

Kategorija:Lietuvos inžinieriai
Kategorija:Lietuvos valstybės tarnautojai
Kategorija:Metų valstybės tarnautojai